Diari Oficial de la Generalitat Valenciana


Sumari del DOGV 6686, del 05-01-2012 (2011/13638)

RESOLUCIÓ de 22 de desembre de 2011, de la consellera d'Agricultura, Pesca, Alimentació i Aigua, per la qual es convoquen per a 2012 les ajudes a les agrupacions de productors de plantes vives i productes de la floricultura per millorar la producció, la comercialització i la formació en el sector, contingudes en el Reial Decret 202/2010 (nº 4398, BOE 65 de 16.03.2010).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6686

Data del DOGV
:   05-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13682


Data del document
:   22-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * ajuda pública

RESOLUCIÓ de 22 de desembre de 2011, de la consellera d'Agricultura, Pesca, Alimentació i Aigua, per la qual es convoquen per a 2012 les ajudes a les agrupacions de productors de plantes vives i productes de la floricultura per millorar la producció, la comercialització i la formació en el sector, contingudes en el Reial Decret 202/2010 (nº 4398, BOE 65 de 16.03.2010). [2011/13514]
Les bases reguladores de les ajudes estan contingudes en el Reial Decret 202/2010 (núm. 4398, BOE 65, de 16.03.2010), modificat pel 863/2010, de 2 de juliol de 2010, i estan cofinançades pel Ministeri d'Agricultura, Alimentació i Medi Ambient (MARM) i la Generalitat Valenciana, a parts iguals.
Per mitjà de l'Orde 25/2010 (DOCV de 28 de juliol de 2010), de la Conselleria d'Agricultura, Pesca i Alimentació, de desenvolupament dels esmentats reials decrets, es va assignar el finançament de les ajudes per part de la comunitat autònoma en les mateixes condicions i amb els mateixos requisits que els del finançament nacional, i es publicava la documentació que calia presentar juntament amb la sol·licitud d'ajuda.
Atés que no s'han produït canvis en la normativa reguladora, és procedent publicar l'import i la línia que finança les ajudes per a l'any 2012 per a convocar-les efectivament. La convocatòria s'acull a allò que es disposa en l'Orde de 26 de setembre de 1994, de la Conselleria d'Economia i Hisenda, sobre tramitació anticipada d'expedients de despesa (DOGV núm. 2361, de 6 d'octubre de 1994).
Vist que l'article 47.11 del text refòs de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell, exigix que en les bases reguladores de la concessió de subvencions s'indiquen la línia o les línies se subvencions que les financen i l'import global màxim destinat a estes.
Esta convocatòria queda sotmesa, en el que procedisca, a la Llei 38/2003, de 17 de novembre, General de Subvencions, i al Reial decret 887/2006, de 21 de juliol, pel qual s'aprova el seu reglament, i la normativa autonòmica establida en els articles 45 i següents del Text Refós de la Llei d'Hisenda Pública de la Generalitat Valenciana.
Vista la proposta de la directora general d'Empreses Agroalimentàries i Desenvolupament Rural, en l'exercici de les funcions que tinc atribuïdes, resolc:
Primer
Convocar, per a l'any 2012, les subvencions regulades en la disposició de la conselleria, Pesca, Alimentació i Aigua, que s'esmenten a continuació, gestionades per la Direcció General d'Empreses Agroalimentàries i Desenvolupament Rural, que es concediran, a càrrec de les línies de subvenció i per l'import global màxim que s'hi assenyalen, d'acord amb el projecte de llei de pressupostos de la Generalitat per a l'exercici 2012.
Programa 714.40 Concentració de l'Oferta.
Orde 25/2010, de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura per a millorar, la producció, la comercialització i la formació del sector, contingudes en el Reial Decret 202/2010 (núm. 1801 JQB 65, de 16.03.2010).
Capítol IV, línia T6881, anualitat 2012, import global màxim 172.500 euros.
Capítol VII, línia T 6183, anualitat 2012, import global màxim: 187.000 euros.
Les quantitats esmentades en el paràgraf anterior quedaran supeditades a l'existència de crèdit adequat i suficient en el pressupost corresponent a l'exercici.
Segon. Termini de presentació i model de sol·licitud
El termini de presentació de sol·licituds, en l'exercici 2012 per a les ajudes d'esta convocatòria, serà d'un mes comptador des de l'endemà de la publicació.
Els models de sol·licitud i la documentació que s'hi adjunta són els que figuren com annex d'esta convocatòria.
Tercer. Autoritat que resol
Les sol·licituds seran resoltes per la directora general d'Empreses Agroalimentàries i Desenvolupament Rural, per delegació de la consellera d'Agricultura, Pesca, Alimentació i Aigua continguda en la disposició final primera de l'Ordre 25/2010, de 14 de juliol, de la Conselleria d'Agricultura, Pesca i Alimentació, per la qual es desenvolupa el procediment de gestió de les ajudes a les agrupacions de productors de plantes vives i productes de la floricultura, contingudes en el Reial Decret 202/2010.
Quart. Requisits de notificació, comunicació i exempció
Les ajudes a les inversions en explotacions regulades en el Reial Decret 202/2010, modificat pel Reial Decret 863/2010, de 2 de juliol, han sigut notificades a la Comissió Europea, i han rebut una decisió de no plantejar objeccions al contingut del règim N 87/2010, per mitjà de la Decisió C(2010) 2602, de 28.04.2010.
Pel que fa a les ajudes a la millora de la comercialització, foment de productes de qualitat i formació:
La Direcció General d'Agricultura i Desenvolupament Rural ha acusat recepció del formulari d'Informació resumida, comunicat el 03.05.2010 i registrat amb el número XA44/2010, pel qual les autoritats espanyoles comuniquen a la Comissió el Projecte d'Ajuda Suport Tècnic al Sector de les Plantes Vives i Productes de la Floricultura.
La Direcció General de Competència ha acusat recepció de la carta de data 25.03.2010, registrada en data 26.03.2010, relació al règim d'ajudes. SANI 4257 X154/2010 - Ajudes a les agrupacions de productors de plantes vives i productes de la floricultura: millora de la comercialització.
Este acte posa fi a la via administrativa i contra este es pot interposar, potestativament, un recurs de reposició davant de la consellera d'Agricultura, Pesca, Alimentació i Aigua en el termini d'un mes, comptador des de l'endemà de la notificació, o impugnar-se directament davant de l'orde jurisdiccional per mitjà de la interposició d'un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, des de l'endemà de la notificació, de conformitat amb allò que es disposa en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 22 de novembre de 2011.- La consellera d'Agicultura, Pesca, Alimentació i Aigua: Maritina Hernández Miñana.